CELEX: 32017R0135
Language: bg
Date: 2017-01-23 00:00:00
Title: Регламент (ЕС) 2017/135 на Съвета от 23 януари 2017 година за изменение на Регламент (ЕС) 2016/1903 за определяне на възможностите за риболов на определени рибни запаси и групи рибни запаси, приложими в Балтийско море за 2017 г.

27.1.2017   
            
            
               BG
            
            
               Официален вестник на Европейския съюз
            
            
               L 22/1
            
         РЕГЛАМЕНТ (ЕС) 2017/135 НА СЪВЕТА
   от 23 януари 2017 година
   за изменение на Регламент (ЕС) 2016/1903 за определяне на възможностите за риболов на определени рибни запаси и групи рибни запаси, приложими в Балтийско море за 2017 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               С Регламент (ЕС) 2016/1903 на Съвета (1) се определят възможностите за риболов на треска в подучастъци 22—24 на ICES („запас от треска в западната част на Балтийско море“) за периода от 1 до 31 януари и от 1 април до 31 декември 2017 г.
            
         
               (2)
            
            
               През декември 2016 г. Научният, технически и икономически комитет по рибарство (НТИКР) публикува своето научно становище относно въздействието от забраната за риболов на запаса от треска в западната част на Балтийско море през периода от 1 февруари до 31 март 2017 г. Това становище потвърждава, че забраната ще окаже благоприятно въздействие върху запаса.
            
         
               (3)
            
            
               Забраната, предвидена в Регламент (ЕС) 2016/1903, се прилага също така по отношение на риболова на треска от страна на кораби с обща дължина под 15 метра в зони, в които дълбочината на водата е по-малка от 20 метра. В становището на НТИКР обаче се посочва, че ограничаването на риболова на треска от страна на такива кораби в такива зони няма да окаже значителен принос за възстановяването на съответния запас.
            
         
               (4)
            
            
               Цялостното премахване на възможностите за риболов в западната част на Балтийско море може да породи също така нежелани последици за други запаси от треска в Балтийско море — по-специално за запаса в източната му част, поради възможното преместване на риболовните дейности.
            
         
               (5)
            
            
               Разрешаването на риболова за кораби с обща дължина под 15 метра и в зони с дълбочина, по-малка от 20 метра, ще предостави възможност на ограничен брой рибарски предприятия да продължат да извършват риболовни дейности по отношение на видове, различни от треска.
            
         
               (6)
            
            
               Поради това пропорционална мярка е на корабите с обща дължина под 15 метра да се предостави право на риболов в зони, в които дълбочината на водата е по-малка от 20 метра.
            
         
               (7)
            
            
               Не е целесъобразно обаче възможности за риболов да се предоставят на тралове, теглени от два кораба — независимо от тяхната дължина — поради високия им риболовен капацитет.
            
         
               (8)
            
            
               С цел да се осигури ефективен контрол и наблюдение на зоната за риболов с дълбочина по-малка от 20 метра, е необходимо да се гарантира, че всички засегнати кораби са оборудвани със система за наблюдение на корабите в съответствие с член 9, параграф 2 от Регламент (ЕО) № 1224/2009 на Съвета (2). Следователно член 9, параграф 5 от посочения регламент, по силата на който държавите членки могат да освобождават риболовните кораби с обща дължина под 15 метра от изискването да бъдат оборудвани със система за наблюдение на кораби, не следва да се прилага по отношение на риболова на запаса от треска в западната част на Балтийско море.
            
         
               (9)
            
            
               С цел да се гарантира устойчивата експлоатация на запаса от треска в западната част на Балтийско море в съответствие с Регламент (ЕС) 2016/1139 на Европейския парламент и на Съвета (3), спрямо този запас следва да не се прилага гъвкавостта по отношение на квотите в две последователни години, установена с член 15, параграф 9 от Регламент (ЕС) № 1380/2013 на Европейския парламент и на Съвета (4) за целите на задължението за разтоварване.
            
         
               (10)
            
            
               Поради това Регламент (ЕС) 2016/1903 следва да бъде съответно изменен.
            
         
               (11)
            
            
               Забраната за риболов на треска в подучастъци 22—24 на ICES, установена с Регламент (ЕС) 2016/1903, ще влезе в сила на 1 февруари 2017 г. Поради това, за да бъде напълно ефективен, настоящият регламент следва да се прилага от същата дата и да влезе в сила в деня след деня на публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕС) 2016/1903 данните за треска в подучастъци 22—24 на ICES се заменят със следното:
   
      
                  
                     „Вид:
                  
               
               
                  Треска
                  
                     Gadus morhua
                  
               
               
                  
                     Зона:
                  
               
               
                  Подучастъци 22—24
                  (COD/3BC+24)
               
            
                  Дания
               
               
                  2 444 
               
               
                   
               
               
                   
               
            
                  Германия
               
               
                  1 194 
               
               
                   
               
               
                   
               
            
                  Естония
               
               
                  54
               
               
                   
               
               
                   
               
            
                  Финландия
               
               
                  48
               
               
                   
               
               
                   
               
            
                  Латвия
               
               
                  202
               
               
                   
               
               
                   
               
            
                  Литва
               
               
                  131
               
               
                   
               
               
                   
               
            
                  Полша
               
               
                  654
               
               
                   
               
               
                   
               
            
                  Швеция
               
               
                  870
               
               
                   
               
               
                   
               
            
                  Съюз
               
               
                  5 597 
               
               
                   
               
               
                   
               
            
                  ОДУ
               
               
                  5 597  (5)
                  
               
               
                   
               
               
                  Аналитичен ОДУ
                  Член 3, параграфи 2 и 3 от Регламент (ЕО) № 847/96 не се прилагат.
                  Член 4 от Регламент (ЕО) № 847/96 не се прилага.
                  Член 15, параграф 9 от Регламент (ЕС) № 1380/2013 не се прилага.
               
            
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 януари 2017 година.
      
         
            За Съвета
         
         
            Председател
         
         R. GALDES
      
   
   
      (1)  Регламент (ЕС) 2016/1903 на Съвета от 28 октомври 2016 г. за определяне на възможностите за риболов на определени рибни запаси и групи рибни запаси, приложими в Балтийско море за 2017 г., и за изменение на Регламент (ЕС) 2016/72 (ОВ L 295, 29.10.2016 г., стр. 1).
   
      (2)  Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).
   
      (3)  Регламент (ЕС) 2016/1139 на Европейския парламент и на Съвета от 6 юли 2016 г. за създаване на многогодишен план за запасите от треска, херинга и цаца в Балтийско море и за видовете риболов, които експлоатират тези запаси, за изменение на Регламент (ЕО) № 2187/2005 на Съвета и за отмяна на Регламент (ЕО) № 1098/2007 на Съвета (ОВ L 191, 15.7.2016 г., стр. 1).
   
      (4)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
   
      (5)  Тази квота може да се лови от 1 януари до 31 януари и от 1 април до 31 декември 2017 г. Независимо от това на риболовните кораби с обща дължина под 15 метра (с изключение на траловете, теглени от два кораба), които са оборудвани със система за наблюдение на кораби в съответствие с член 9, параграф 2 от Регламент (ЕО) № 1224/2009, се разрешава да извършват риболов в рамките на тази квота и в периода от 1 февруари до 31 март 2017 г. в зони, в които дълбочината на водата е по-малка от 20 метра. Член 9, параграф 5 от Регламент (ЕО) № 1224/2009 не се прилага.“ .